1986

Árið 1986 (MCMLXXXVI í rómverskum tölum) var 86. ár 20. aldar sem hófst á miðvikudegi samkvæmt gregoríska tímatalinu. Árið var útnefnt ár friðar hjá Sameinuðu þjóðunum.

Atburðir

Janúar

 1. janúar - Spánn og Portúgal gengu í Efnahagsbandalag Evrópu.
 1. janúar - Flevoland varð sérstök sýsla í Hollandi.
 6. janúar - Verslunarskóli Íslands flutti úr miðborg Reykjavíkur í nýtt húsnæði við Ofanleiti.
 6. janúar - Hafskipsmálið: Íslenska skipafélagið Hafskip var lýst gjaldþrota.
 9. janúar - Hafliði Hallgrímsson hlaut tónskáldaverðlaun Norðurlandaráðs fyrir verk sitt, Poemi.
 11. janúar - Gateway-brúin í Brisbane var opnuð. Hún var þá lengsta svifbitabrú heims.
 13. janúar - Borgarastyrjöldin í Suður-Jemen hófst.
 19. janúar - Tölvuvírusinn Brain hóf að breiðast út.
 20. janúar - Bretar og Frakkar tilkynntu áætlanir um jarðgöng undir Ermarsund.
 24. janúar - Voyager 2-geimkönnunarfarið komst í námunda við Úranus.
 25. janúar - Uppreisnarher Yoweri Museveni náði völdum í Úganda eftir fimm ára borgarastyrjöld.
 28. janúar - Challenger-slysið: Geimferjan Challenger sprakk örskömmu eftir flugtak. Sjö geimfarar fórust.

Febrúar

 3. febrúar - Bandaríska tölvubrellufyrirtækið Pixar var stofnað upp úr tölvudeild Lucasfilms.
 7. febrúar – Jean-Claude Duvalier flúði frá Haítí.
 10. febrúar - Stórréttarhöldin gegn mafíunni hófust í Palermó á Sikiley.
 15. febrúar - Flugvélin Beechcraft Starship fór í jómfrúarferð sína.
 16. febrúar - Sovéska farþegaskipið Mikhail Lermontov sökk í Marlborough-sundum við Nýja Sjáland.
 17. febrúar - Einingarlögin voru undirrituð í Lúxemborg.
 19. febrúar - Sovétríkin settu geimstöðina Mír á braut um jörðu.
 20. febrúar - Silvio Berlusconi eignaðist knattspyrnufélagið AC Milan.
 21. febrúar - Fyrsti Zelduleikurinn frá Nintendo, Legend of Zelda, kom út fyrir Famicom-leikjatölvuna.
 22. febrúar - EDSA-byltingin hófst á Filippseyjum.
 22. febrúar - Fyrsti sænski gervihnötturinn, Viking, fór á braut um jörðu.
 25. febrúar - Corazon Aquino varð forseti Filippseyja. Ferdinand og Imelda Marcos flúðu land.
 28. febrúar - Sænski forsætisráðherrann Olof Palme var skotinn til bana á leið heim úr bíó.

Mars
 3. mars - Ástralía sleit öll stjórnmálatengsl við Bretland.
 4. mars - Breska dagblaðið Today hóf göngu sína.
 7. mars - Landslið Íslands í handbolta varð í sjötta sætti á heimsmeistaramóti í Sviss og komst þar með á Ólympíuleikana árið 1988.
 8. mars - Japanska könnunarfarið Suisei flaug framhjá halastjörnu Halleys.
 9. mars - Kafarar Bandaríkjaflota fundu stjórnklefa geimskutlunnar Challenger með líkum allra geimfaranna sjö.
 10. mars - Fokker Friendship-flugvél Flugleiða í innanlandsflugi, Árfari, rann út af flugbraut á Reykjavíkurflugvelli og endaði þvert yfir Suðurgötuna. Engin slys urðu á fólki.
 14. mars - Fyrsta útboð verðbréfa í Microsoft fór fram.
 15. mars - Félag eldri borgara í Reykjavík var stofnað.
 15. mars - Hotel New World í Singapúr hrundi með þeim afleiðingum að 100 létust.
 20. mars - Ítalski bankamaðurinn Michele Sindona lést úr blásýrueitrun eftir að hafa drukkið eitrað kaffi í fangelsi.
 22. mars - Kvikmyndin Eins og skepnan deyr var frumsýnd í Reykjavík.
 24. mars - Fyrsta plata Pet Shop Boys, Please, kom út.
 28. mars - 6.000 útvarpsstöðvar um allan heim spiluðu lagið „We are the world“ samtímis til styrktar aðgerðum gegn hungursneyð í Afríku.
 31. mars - 167 létust þegar Boeing 727-farþegavél hrapaði í Mexíkó.

Apríl

 1. apríl - Sector Kanda: Kommúnistar í Nepal reyndu valdarán með því að ráðast á lögreglustöðvar í Katmandú.
 3. apríl - IBM sýndi fyrstu kjöltutölvu fyrirtækisins, IBM Portable Personal Computer.
 3. apríl - Bresku barnaþættirnir Tuskubrúðurnar hófu göngu sína á ITV.
 5. apríl - Flugvél á leið frá Ísafirði til Reykjavíkur fórst í Ljósufjöllum á Snæfellsnesi og með henni 5 manns, en tveir lifðu af.
 5. apríl - Diskótilræðið í Berlín: Sprengja sprakk á diskóteki í Vestur-Berlín með þeim afleiðingum að 3 létust.
 13. apríl - Jóhannes Páll 2. heimsótti samkomuhús gyðinga í Róm fyrstur páfa.
 13. apríl - Fyrsta barnið sem óskyld samgöngumóðir gekk með fæddist.
 14. apríl - Allt að 1 kílóa þung högl féllu í Bangladess með þeim afleiðingum að 92 létust.
 14. apríl - Fyrsti matsölustaður Hlöllabáta var opnaður í Reykjavík.
 15. apríl - Bandarískar flugvélar vörpuðu sprengjum á líbýsku borgirnar Trípólí og Benghazi vegna stuðnings Líbýustjórnar við hryðjuverk.
 16. apríl - Ný íslensk sveitarstjórnarlög voru samþykkt þar sem meðal annars var kveðið á um að lágmarksíbúafjöldi sveitarfélaga skyldi vera 50 íbúar. Þá voru sýslunefndir lagðar niður og vald þeirra fært til sveitarfélaga.
 20. apríl - Um 400 manns létust þegar yfirfullri ferju hvolfdi í Bangladess.
 26. apríl - Tsjernóbýlslysið: Einn af ofnum kjarnorkuversins í Tsjernóbýl sprakk.

Maí

 1. maí - Danski skipavarðveislusjóðurinn var stofnaður innan menntamálaráðuneytis Danmerkur.
 2. maí - Heimssýningin Expo 1986 var opnuð í Vancouver í Kanada.
 3. maí - Ísland tók þátt í Eurovision í fyrsta skiptið með laginu „Gleðibankinn“ sem hljómsveitin ICY flutti. Sandra Kim sigraði keppnina fyrir hönd Belgíu með laginu „J'aime la vie“.
 4. maí - Sólveig Lára Guðmundsdóttir varð fyrst íslenskra kvenna til að sigra í prestskosningum. Hún var kjörin prestur á Seltjarnarnesi.
 6. maí - Hornsteinn var lagður að húsi Seðlabankans við hátíðlega athöfn á 25 ára afmæli bankans.
 8. maí - Óscar Arias tók við embætti forseta Kosta Ríka.
 14. maí - Mikhaíl Gorbatsjev kom fram í sjónvarpi og lýsti kjarnorkuslysinu við Tsjernóbýl í fyrsta sinn.
 14. maí - Söngleikurinn Chess eftir Benny Andersson and Björn Ulvaeus, var frumsýndur á West End í London.
 16. maí - Bandaríska kvikmyndin Þeir bestu (Top Gun) var frumsýnd.
 20. maí - Sex forvígismenn Hafskipa voru úrskurðaðir í gæsluvarðhald á meðan meint brot þeirra voru rannsökuð.
 23. maí - Grunnur var lagður að sómölsku borgarastyrjöldinni þegar Siad Barre, forseti Sómalíu, lenti í bílslysi við Mógadisjú og var sendur til Sádí-Arabíu til lækninga.
 25. maí - Hands Across America: 6,5 milljónir manna mynduðu mannlega keðju í þágu baráttu gegn hungri, fátækt og heimilisleysi.
 25. maí - 600 fórust þegar ferju hvolfdi á ánni Meghna í Bangladess.
 27. maí - Tölvuleikurinn Dragon Quest kom út í Japan.
 28. maí - Leirbrúðuþátturinn Pingu hóf göngu sína í Sviss.
 31. maí - Sveitarstjórnarkosningar voru haldnar á Íslandi.
 31. maí - Heimsmeistaramót landsliða í knattspyrnu karla 1986 hófst í Mexíkó.

Júní

 2. júní - Nærri lá að árekstur yrði á milli tveggja farþegaþota yfir Austurlandi, en því var afstýrt.
 4. júní - Jonathan Pollard lýsti sig sekan um njósnir, en hann hafði selt leyniupplýsingar til Ísrael.
 7. júní - Sjóminjasafn Íslands var opnað í Hafnarfirði í tengslum við Þjóðminjasafnið.
 8. júní - Fyrrum aðalritari Sameinuðu þjóðanna, Kurt Waldheim, var kosinn forseti Austurríkis.
 10. júní - Fimm þúsund króna seðill var settur í umferð. Mynd Ragnheiðar Jónsdóttur var á seðlinum, en hún var eiginkona tveggja Hólabiskupa.
 12. júní - Neyðarástandi var lýst yfir í Suður-Afríku.
 14. júní - Valgeir G. Vilhjálmsson gekkst undir fyrstu hjartaaðgerð sem framkvæmd var á Landspítalanum í Reykjavík.
 20. júní - Ronny Landin var barinn til bana í Svíþjóð af fjórum mönnum sem áreittu innflytjendur. Meðal árásarmanna var Klas Lund sem síðar var formaður Norrænu mótsstöðuhreyfingarinnar.
 21. júní - Íþróttamiðstöðin í Laugardal í Reykjavík var tekin í notkun og við það tækifæri var afhjúpuð stytta af Gísla Halldórssyni fyrrum forseta ÍSÍ.
 22. júní - Í leik gegn Englandi á Heimsmeistaramóti landsliða í knattspyrnu karla skoraði Diego Maradona mark með hendi („hönd guðs“) og síðan annað með því að rekja boltann framhjá öllum leikmönnum enska liðsins („mark aldarinnar“).
 23. júní - Fyrsti póstlistahugbúnaðurinn, LISTSERV, var þróaður af Eric Thomas.
 26. júní - Mikill meirihluti hafnaði því í þjóðaratkvæðagreiðslu að heimila skilnaði á Írlandi.
 29. júní - Argentína sigraði Heimsmeistaramót landsliða í knattspyrnu karla með 3-2 sigri á Vestur-Þýskalandi.
 29. júní - Richard Branson setti heimsmet í siglingu yfir Atlantshafið þegar hann kom til New York eftir þrjá daga, átta tíma og 31 mínútu, á hraðbátnum Atlantic Virgin Challenger II.

Júlí

 1. júlí - Guðrún Erlendsdóttir varð Hæstaréttardómari fyrst íslenskra kvenna.
 1. júlí - Lestarfyrirtækið CSX Transportation var stofnað í Bandaríkjunum.
 2. júlí - Bandaríska teiknimyndin Leynilöggumúsin Basil var frumsýnd.
 3. júlí - Farsímakerfi var tekið í notkun á Íslandi með þjónustustöðvar á svæðinu frá Vík í Mýrdal til Vestfjarða.
 5. júlí - Frelsisstyttan í New York var opnuð almenningi eftir miklar viðgerðir.
 5. júlí - Friðarleikarnir hófust í Moskvu.
 10. júlí - Fallhlífarstökk af Tröllavegg í Tröllatindum í Noregi var bannað eftir að fjórir fallhlífarstökkvarar höfðu látist þar.
 22. júlí - Útvarpsstöðin DZMM-AM hóf göngu sína á Filippseyjum.
 23. júlí - Andrés prins, hertogi af York gekk að eiga Söru Ferguson í Westminster Abbey.
 27. júlí - Bandaríkjamaðurinn Greg LeMond sigraði Tour de France-hjólreiðakeppnina.

Ágúst

 2. ágúst - Fyrsta teiknimyndin sem Studio Ghibli framleiddi, Laputa, var frumsýnd í Japan.
 11. ágúst - Ove Joensen náði landi við Kaupmannahöfn eftir 42 daga róður frá Færeyjum.
 18. ágúst - Haldið var upp á 200 ára kaupstaðarafmæli Reykjavíkur. Talið var að 70 - 80 þúsund manns hafi verið í miðbænum þegar mest var. Þar var í boði stærsta terta, sem sögur fara af á Íslandi, 200 metra löng. Íslenska ríkið gaf Reykjavíkurborg Viðeyjarstofu og Viðeyjarkirkju í afmælisgjöf. Flugeldasýning var rétt fyrir miðnættið.
 20. ágúst - Póststarfsmaðurinn Patrick Sherrill skaut 14 samstarfsmenn sína og framdi síðan sjálfsmorð í Edmond, Oklahóma.
 21. ágúst - Nyosslysið varð í Kamerún. Mikið magn koltvísýrings gaus úr vatninu með þeim afleiðingum að 2000 manns létust í allt að 25 km fjarlægð.
 28. ágúst - Útvarpsstöðin Bylgjan hóf útsendingar á Íslandi, fyrsta stöðin eftir að einkaréttur Ríkisútvarpsins var afnuminn.
 31. ágúst - Sovéska farþegaskipið Admiral Nakimov rakst á flutningaskip í Svartahafi og sökk nær samstundis. 398 manns fórust.
 31. ágúst - Flutningaskipið Khian Sea lagði úr höfn í Philadelphia með 14.000 tonn af eitruðum úrgangi. Skipið sigldi síðan um höfin í leit að stað til að kasta úrganginum sem varð á endanum við Haítí.

September
 1. september - Vísinda- og tækniskóli Jórdaníu var stofnaður.
 4. september - Baskneski sósíaldemókrataflokkurinn Eusko Alkartasuna var stofnaður.
 5. september - Abu Nidal-hópurinn rændi Pan Am flugi 73 með 358 um borð á Karachi-flugvelli í Pakistan.
 6. september - Big Mac-vísitalan var kynnt af tímaritinu The Economist.
 6. september - Tveir hryðjuverkamenn úr Abu Nidal-hópnum myrtu 22 og særðu 6 í Neve Shalom-samkomuhúsinu í Istanbúl.
 7. september - Desmond Tutu varð fyrsti þeldökki biskup biskupakirkjunnar í Suður-Afríku.
 8. september - Bandaríski spjallþátturinn The Oprah Winfrey Show hóf göngu sína.
 13. september - Jarðskjálfti lagði fimmtung grísku borgarinnar Kalamata í rúst. 20 létust.
 14. september - Í tilefni af hundrað ára afmæli Sigurðar Nordal var sett á laggirnar stofnun sem ber nafn hans. Sigurður var prófessor í íslenskum fræðum við Háskóla Íslands.
 14. september - Pólitískir fangar í Póllandi fengu sakaruppgjöf.
 15. september - Frakkland tók upp vegabréfsáritanir fyrir öll ríki utan Evrópubandalagsins að Sviss undanskildu.
 26. september - Fyrsta myndasöguheftið í bókaröðinni um Dylan Dog kom út á Ítalíu.

Október

 1. október - Ronald Reagan undirritaði Goldwater-Nichols-lögin sem fólu í sér mestu breytingar á Varnarmálaráðuneyti Bandaríkjanna frá því að flugherinn varð sérstök herdeild árið 1947.
 9. október - Fyrsta einkarekna sjónvarpsstöðin á Íslandi, Stöð 2, tók til starfa undir stjórn Jóns Óttars Ragnarssonar.
 9. október - Bandaríska fjölmiðlafyrirtækið News Corporation eignaðist Metromedia og lagði grunninn að Fox Broadcasting Company.
 9. október - Langlífasti söngleikur heims Óperudraugurinn eftir Andrew Lloyd Webber hóf göngu sína í Her Majesty's Theatre í London.
 11. október - Leiðtogafundurinn í Höfða: Ronald Reagan og Mikhaíl Gorbatsjev hittust í Reykjavík og ræddu um fækkun kjarnorkuvopna.
 12. október - Elísabet 2. og Filippus prins fóru í opinbera heimsókn til Kína.
 18. október - Kvikmyndin Stella í orlofi var frumsýnd í Reykjavík.
 21. október - Marshalleyjar fengu sjálfstæði frá Bandaríkjunum.
 26. október - Hallgrímskirkja í Reykjavík var vígð eftir 41 árs byggingarsögu. Við vígsluna gengu 2000 kirkjugestir til altaris og var það meiri fjöldi en áður hafði gerst í kirkjusögu Íslands.
 28. október - Haldið var upp á 100 ára afmæli Frelsisstyttunnar í New York-höfn.
 29. október - Margaret Thatcher opnaði formlega M25-hraðbrautina umhverfis London.

Nóvember

 1. nóvember - Sandozslysið: Mörg tonn af mengandi efnum runnu út í Rínarfljót í Sviss svo að áin litaðist rauð.
 3. nóvember - Norður-Maríanaeyjar fengu sjálfstæði frá Bandaríkjunum.
 3. nóvember - Íran-Kontrahneykslið: Líbanska dagblaðið Ash-Shiraa sagði frá leynilegri vopnasölu Bandaríkjanna til Íran í skiptum fyrir gísla.
 6. nóvember - Mesta þyrluslys sögunnar varð þegar Boeing 234LR Chinook-þyrla brotlenti austan við Sumburgh-flugvöll í Bretlandi og 45 fórust. 
 9. nóvember - Tveimur hvalbátum var sökkt í Reykjavíkurhöfn og samtökin Sea Shepherd lýstu ábyrgð af því á hendur sér.
 11. nóvember - Bandaríska tölvufyrirtækið Unisys varð til við sameiningu Sperry Rand og Burroughs.
 12. nóvember - Hljómplata John Farnham Whispering Jack kom út og varð mest selda hljómplata Ástralíu.
 22. nóvember - Fyrsti lottómiðinn var keyptur í Reykjavík af Steingrími Hermannssyni, þáverandi forsætisráðherra.
 25. nóvember - Íran-Kontrahneykslið: Bandaríski saksóknarinn Edward Meese sagði frá því að hagnaður af vopnasölu til Íran hefði verið notaður til að styrkja Kontraskæruliða í Níkaragva.
 26. nóvember - Íran-Kontrahneykslið: Ronald Reagan Bandaríkjaforseti skipaði Tower-nefndina til að rannsaka vopnasölu til Írans.
 29. nóvember - Lottó, happdrætti rekið af Íslenskri getspá, hóf göngu sína.

Desember

 1. desember - Orsay-minjasafnið var opnað í París.
 1. desember - Bylgjan hóf að senda út stöðugt allan sólarhringinn, fyrst íslenskra útvarpsstöðva.
 7. desember - Stór hluti búlgarska bæjarins Strajica hrundi og 2 létust þegar jarðskjálfti reið yfir.
 14. desember - Flugvélin Rutan Voyager varð fyrst til að fljúga í kringum jörðina án þess að taka eldsneyti á leiðinni.
 16. desember - Jeltoqsan-uppþotin, fjöldamótmæli gegn stjórnvöldum, hófust í Kasakstan.
 19. desember - Andrei Sakarov fékk að snúa aftur til Moskvu eftir sex ára útlegð innan Sovétríkjanna.
 25. desember - Flutningaskipið Suðurland sökk á milli Íslands og Noregs aðfaranótt þessa dags eftir að hafa fengið á sig brotsjó laust fyrir miðnætti á aðfangadagskvöldi. Sex fórust en fimm björguðust. Seint að kvöldi þessa dags fórst breska flutningaskipið Syneta við Skrúðinn og fórust allir skipverjar, tólf að tölu.
 26. desember - Lokaþáttur bandarísku sápuóperunnar Search for Tomorrow, sem hafði gengið í 35 ár, var sýndur á NBC.
 29. desember - Kvikmyndin Böðullinn og skækjan var frumsýnd í Svíþjóð.

Ódagsettir atburðir
 Grandaskóli tók til starfa.
 Íslenska hljómsveitin Foringjarnir var stofnuð.
 Íslenska framleiðslufyrirtækið Gríniðjan var stofnað.
 Orsay-minjasafnið var stofnað í París.
 Bók Þorvaldar Þorsteinssonar Skilaboðaskjóðan kom fyrst út á Íslandi.
 Bandaríska hljómsveitin No Doubt var stofnuð.
 Slow Food-samtökin voru stofnuð á Ítalíu.
 Breska hljómsveitin Culture Shock var stofnuð.
 Breska tónlistartímaritið Q var stofnað.
 Breska hljómsveitin Radiohead var stofnuð.
 Fyrsta staðfesta tilfelli þar sem kýr lést úr kúariðu í Bretlandi.
 Íslenska hljómsveitin Bootlegs var stofnuð.
 Bandaríska hljómsveitin Pixies var stofnuð.
 Íslenska verslunin Yggdrasill var stofnuð.
 Íslenska hljómsveitin Sogblettir var stofnuð.
 Íslenska hljómsveitin Sykurmolarnir var stofnuð.

Fædd 
 6. janúar - Alex Turner, enskur tónlistarmaður.
 6. janúar - Petter Northug, norskur skíðaíþróttamaður.
 1. febrúar - Sigfús Páll Sigfússon, íslenskur handknattleiksmaður.
 19. febrúar - Marta Vieira da Silva, brasilísk knattspyrnukona.
 26. febrúar - Nacho Monreal, spænskur knattspyrnumaður.
 1. mars - Jonathan Spector, bandarískur knattspyrnumaður.
 2. mars - George le Nagelaux, austurrískur tónlistarmaður.
 4. mars - Tom De Mul, belgískur knattspyrnumaður.
 12. mars - Danny Jones, breskur söngvari (McFly).
 14. mars - Jamie Bell, breskur leikari.
 24. mars - Nathalia Dill, brasilísk leikkona.
 27. mars - Rosario Miraggio, ítalskur söngvari.
 27. mars - Manuel Neuer, þýskur knattspyrnumaður.

 28. mars - Lady Gaga (Stefani Joanne Angelina Germanotta), bandarísk söngkona.
 3. apríl - Amanda Bynes, bandarísk leikkona.
 9. apríl - Leighton Meester, bandarísk leik- og söngkona.
 10. apríl - Vincent Kompany, belgískur knattspyrnumaður.
 16. apríl - Epke Zonderland, hollenskur frjálsíþróttamaður.
 22. apríl - Kim Noorda, hollensk fyrirsæta.
 23. apríl - Jessica Stam, sænsk fyrirsæta.
 27. apríl - Dinara Safina, rússnesk tennisleikkona.
 30. apríl - Dianna Agron, bandarísk leikkona.
 1. maí - Adrian Lux, sænskur plötusnúður.
 13. maí - Robert Pattinson, enskur leikari.
 13. maí - Alexander Rybak, norskur tónlistarmaður.
 16. maí - Megan Fox, bandarísk leikkona.
 17. maí - Amy Gumenick, bandarísk leikkona.

 19. maí - Kári Steinn Karlsson, íslenskur frjálsíþróttamaður.
 3. júní - Rafael Nadal, spænskur tennisleikari.
 4. júní - Johan Friberg Da Cruz, sænskur knattspyrnumaður.
 13. júní - Kat Dennings, bandarísk leikkona.
 27. júní - Harpa Þorsteinsdóttir, íslensk knattspyrnukona.
 1. júlí - Agnes Monica, indónesísk söngkona.
 2. júlí - Lindsay Lohan, bandarísk leikkona.
 5. júlí - Samuel Honrubia, franskur handknattleiksmaður.
 20. júlí - Osric Chau, kanadískur leikari.
 25. júlí - Barbara Meier, þýsk fyrirsæta.
 25. júlí - Margrét Lára Viðarsdóttir, íslensk knattspyrnukona.
 5. ágúst - Loðvík prins af Lúxemborg.
 21. ágúst - Usain Bolt, jamaískur spretthlaupari.
 26. ágúst - Sebastian Kurz, kanslari Austurríkis
 29. ágúst - Lea Michele, bandarisk leikkona.
 30. ágúst - Ryan Ross, bandarískur gítarleikari (Panic! At The Disco).
 12. september - Emmy Rossum, bandarísk leikkona.
 14. september - Hallbera Guðný Gísladóttir, íslensk knattspyrnukona.
 25. september - Jóhanna Vala Jónsdóttir, íslensk fegurðardrottning.
 2. október - Sandra Sigurðardóttir, íslensk knattspyrnukona.
 17. október - Ósk Gunnarsdóttir, íslensk fjölmiðlakona.
 1. nóvember - Penn Badgley, bandarískur leikari.
 3. nóvember - Ólafur Arnalds, íslenskur tónlistarmaður.
 5. nóvember - Kasper Schmeichel, danskur markvörður, sonur Peter Schmeichel.

 8. nóvember - Aaron Swartz, bandarískur forritari og aðgerðasinni (d. 2013).
 10. nóvember - Josh Peck, bandarískur leikari.
 11. nóvember - Greta Salóme Stefánsdóttir, íslensk söngkona og fiðluleikari.
 17. nóvember - Nani, portúgalskur knattspyrnumaður.
 19. nóvember - Dayron Robles, kúbverskur grindahlaupari.
 24. nóvember - Guðmundur Pétursson, íslenskur knattspyrnumaður.
 25. nóvember - Katie Cassidy, bandarísk leikkona.
 2. desember - Ragnar Sólberg Rafnsson, íslenskur tónlistarmaður.
 19. desember - Ryan Babel, hollenskur knattspyrnumaður.
 30. desember - Ellie Goulding, bresk söngkona.

Dáin 
 4. janúar - Phil Lynott, enskur söngvari (f. 1949).
 9. janúar - Michel de Certeau, franskur sagnfræðingur (f. 1925).
 10. janúar - Jaroslav Seifert, tékkneskur rithöfundur og Nóbelsverðlaunahafi (f. 1901).
 19. janúar - Jón Helgason, prófessor, skáld og fræðimaður (f. 1899).
 11. febrúar - Frank Herbert, bandarískur rithöfundur (f. 1920).
 13. febrúar - Guðmundur Halldórsson, íslenskur knattspyrnumaður og formaður Knattspyrnufélagsins Fram (f. 1900).
 28. febrúar - Olof Palme, sænskur stjórnmálamaður (f. 1927).
 6. mars - Georgia O'Keeffe, bandarísk myndlistakona (f. 1887).
 25. mars - Þráinn Sigurðsson knattspyrnuþjálfari og formaður Knattspyrnufélagsins Fram (f. 1911).
 30. mars - James Cagney, bandarískur leikari (f. 1899).

 14. apríl - Simone de Beauvoir, franskur rithöfundur (f. 1908).
 24. apríl - Wallis Simpson, hertogaynja af Windsor (f. 1896).
 9. maí - Tenzing Norgay, nepalskur fjallgöngumaður (f. 1914).
 27. maí - H. Harvard Arnason, kanadískur listfræðingur (f. 1909).
 14. júní - Jorge Luis Borges, argentínskur rithöfundur (f. 1899).
 23. júní - Moses I. Finley, bandarískur fornfræðingur (f. 1912).
 18. júlí - Stanley Rous, enskur forseti FIFA (f. 1895).
 4. ágúst - Egill Holmboe, norskur nasisti (f. 1896).
 12. ágúst - Einar Magnússon, rektor Menntaskólans í Reykjavík (f. 1900).
 31. ágúst - Urho Kekkonen, Finnlandsforseti (f. 1900).
 6. október - Björn Þorsteinsson sagnfræðingur (f. 1918).
 31. október - Hinrik Frehen, biskup á Íslandi (f. 1917).
 29. nóvember - Cary Grant, enskur leikari (f. 1904).
 30. nóvember - Emil Jónsson, íslenskur stjórnmálamaður (f. 1902).
 25. desember - Ingibjörg Jónsdóttir, íslenskur rithöfundur og þýðandi (f. 1933).
 27. desember - Snorri Hjartarson, íslenskt skáld (f. 1906).
 29. desember - Harold Macmillan, breskur stjórnmálamaður (f. 1894).
 29. desember - Andrej Tarkovskíj, sovéskur kvikmyndagerðarmaður (f. 1932).

Nóbelsverðlaunin 
 Eðlisfræði - Ernst Ruska, Gerd Binnig, Heinrich Rohrer
 Efnafræði - Dudley R. Herschbach, Yuan T. Lee, John C. Polanyi
 Læknisfræði - Stanley Cohen, Rita Levi-Montalcini
 Bókmenntir - Wole Soyinka
 Friðarverðlaun - Elie Wiesel
 Hagfræði - James Buchanan Jr.

1986